SET รูด 18 จุด เซ่นปัจจัยลบรอบด้าน “โควิด-19” ระบาดหนัก-น้ำมันร่วงต่ำกว่า 50 เหรียญสหรัฐฯ
SET รูด 18 จุด เซ่นปัจจัยลบรอบด้าน “โควิด-19” ระบาดหนัก-น้ำมันร่วงต่ำกว่า 50 เหรียญสหรัฐฯ
SET รูด 18 จุด เซ่นปัจจัยลบรอบด้าน “โควิด-19” ระบาดหนัก-น้ำมันร่วงต่ำกว่า 50 เหรียญสหรัฐฯ
26 ก.พ. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.02 น. อยู่ที่ 1,421.04 จุด ลบ 18.06 จุด หรือ 1.25% สูงสุดที่ 1,425.75 จุด ต่ำสุดที่ 1,420.66 จุด มูลค่าการซื้อขาย 3.46  พันล้านบาท
ด้านนายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้ยังมีความผันผวนสูง ให้น้ำหนักในทางแกว่งตัวลง เป็นไปตามบรรยากาศหุ้นโลกที่ปรับตัวลง โดยตลาดหุ้นในภูมิภาคเอเชียเช้านี้ต่างติดลบกันหมดหลังจากที่ดาวโจนส์ได้ปรับตัวลงราว 1,900 จุดในช่วง 2 วันติดต่อกันที่ผ่านมา
นอกจากนี้ ราคาน้ำมันก็ปรับตัวลงต่ำกว่าระดับ 50 เหรียญสหรัฐ/บาร์เรล รับผลกระทบจากการแพร่ระบาดไวรัสโควิด-19 ที่แพร่ไปเร็วนอกประเทศจีน และสหรัฐฯก็ออกมาเตือนประชาชนให้เตรียมรับมือการแพร่ระบาดไวรัสโควิด-19 ในประเทศด้วย จึงเกิดความวิตกว่าจะสี่งผลอย่างมากต่อเศรษฐกิจโลก
อย่างไรก็ดี ให้ติดตามตัวเลขผลผลิตภาคอุตสาหกรรมของไทย และความคืบหน้าเรื่องวัคซีนรักษาไวรัสโควิด-19 หลังมีข่าวมหาวิทยาลัยเทียนจินของจีนค้นพบวัคซีนรักษา รวมทั้งการอภิปรายไม่ไว้วางใจในวันที่ 3
พร้อมให้แนวรับ 1,416-1,400 จุด ส่วนแนวต้าน 1,450-1,452 จุด
 
 